עונת 2017/2018 ב-NBA

עונת 2017/2018 הייתה העונה ה-72 של ליגת ה-NBA. העונה החלה ב-17 באוקטובר 2017, והסתיימה ב-9 ביוני 2018. בסדרת הגמר, אשר הפגישה בין קליבלנד קאבלירס לגולדן סטייט ווריורס בפעם הרביעית ברציפות, ניצחה גולדן סטייט בתוצאה 4–0, וזכתה באליפות שנייה ברציפות והשישית בתולדות המועדון. הייתה זו הפעם הראשונה מאז עונת 2006/2007 בו מסתיימת סדרת הגמר בתוצאה חד-צדדית זו (אז היו אלו סן אנטוניו ספרס שניצחו את הקאבלירס). בפרס ה-MVP של סדרת הגמר זכה בפעם השנייה ברציפות שחקן הווריורס קווין דוראנט, לאחר שרשם לאורך הסדרה ממוצעים של 28.8 נקודות, 10.8 ריבאונדים ו-7.5 אסיסטים. את העונה הסדירה סיימה יוסטון רוקטס עם המאזן הטוב ביותר, 65–17, ושחקנה ג'יימס הארדן זכה בפרס ה-MVP של העונה הסדירה. שחקן אוקלהומה סיטי ת'אנדר, ראסל וסטברוק, רשם במהלך העונה ממוצעים סטטיסטיים של 25.4 נקודות, 10.1 ריבאונדים ו-10.3 אסיסטים למשחק, ובכך הפך לשחקן הראשון שמגיע להישג זה של שתי עונות (רצופות) עם ממוצע של טריפל דאבל. בהתאם להסכם הקיבוצי שנחתם בין ארגון שחקני ה-NBA לליגה בדצמבר 2016, החל מעונה זו כל קבוצה רשאית להחתים עד שני שחקנים נוספים, מעבר ל-15 הקבועים בסגל, לחוזה כפול (Two-way contract). שחקנים החתומים על חוזה כפול יוכלו לשחק הן עבור קבוצתם בליגת ה-NBA והן עבור קבוצת הבת שלה מליגת הפיתוח, ומשכורתם תיקבע על פי יחס המשחקים בהם ישתתפו בשתי הליגות. שחקנים אלה לא רשאים להשתתף בפלייאוף ה-NBA. דראפט ה-NBA‏ 2017 התקיים ב-22 ביוני 2017 בברקליס סנטר, אולמה הביתי של קבוצת ברוקלין נטס. בהגרלת הלוטרי נקבע שבוסטון סלטיקס תבחר ראשונה בדראפט, אך מספר ימים לפני הדראפט היא שלחה את הבחירה לפילדלפיה 76' בתמורה לבחירה השלישית בתוספת בחירת דראפט עתידית. בבחירה הראשונה בחרה פילדלפיה את הרכז מרקל פולץ מאוניברסיטת וושינגטון. שחקן נבחרת העתודה של ישראל, טי. ג'יי. ליף, נלקח על ידי אינדיאנה פייסרס בבחירה ה-18, ובכך הפך לכדורסלן הישראלי החמישי שנבחר בדראפט ה-NBA. כל שבע הבחירות הראשונות בדראפט היו של שחקני השנה הראשונה מליגת המכללות, לראשונה בתולדות הליגה, וכמו כן נרשם שיא של 16 שחקני השנה הראשונה שנבחרו בסיבוב הראשון. פול פירס הודיע על פרישה לאחר 19 עונות ב-NBA. טיישון פרינס מונה לעוזר הג'נרל מנג'ר בממפיס גריזליס, ובכך הודיע על פרישתו לאחר 14 עונות ב-NBA. מטא וורלד פיס מונה לעוזר מאמן סאות' ביי לייקרס מליגת הפיתוח לאחר 17 עונות כשחקן ב-NBA, ובכך למעשה פרש ממשחק פעיל. דייוויד לי הודיע על פרישתו באמצעות חשבון האינסטגרם שלו, לאחר 12 עונות ב-NBA. מאט בארנס הודיע על פרישתו באמצעות חשבון האינסטגרם שלו, לאחר 14 עונות ב-NBA. קרלוס בוזר הודיע על פרישתו ממשחק לאחר 13 עונות ב-NBA. קארון באטלר הודיע על פרישה לאחר 14 עונות ב-NBA. ב-6 ביולי 2017 חתם רודי גיי (מסקרמנטו קינגס) על חוזה בסן אנטוניו ספרס. ב-7 ביולי חתם דארן קוליסון (מסקרמנטו קינגס) על חוזה באינדיאנה פייסרס. ב-8 ביולי חתם ג'יי. ג'יי. רדיק (מלוס אנג'לס קליפרס) על חוזה בפילדלפיה 76'. ב-8 ביולי חתם טים הארדוויי הבן (מאטלנטה הוקס) על חוזה בניו יורק ניקס. ב-10 ביולי חתמו ג'ף טיג (מאינדיאנה פייסרס) וטאג' גיבסון (מאוקלהומה סיטי ת'אנדר) על חוזה במינסוטה טימברוולבס. ב-10 ביולי חתם ג'ורג' היל (מיוטה ג'אז) על חוזה בסקרמנטו קינגס. ב-10 ביולי חתם מילוש תאודוסיץ' (מצסק"א מוסקבה) על חוזה בלוס אנג'לס קליפרס. ב-13 ביולי חתם קנטביוס קולדוול-פופ (מדטרויט פיסטונס) על חוזה בלוס אנג'לס לייקרס. ב-13 ביולי חתם פול מילסאפ (מאטלנטה הוקס) על חוזה בדנוור נאגטס. ב-14 ביולי חתם גורדון הייוורד (מיוטה ג'אז) על חוזה בבוסטון סלטיקס. ב-20 ביולי חתם ראז'ון רונדו (משיקגו בולס) על חוזה בניו אורלינס פליקנס. ב-25 ביולי חתם דריק רוז (מניו יורק ניקס) על חוזה בקליבלנד קאבלירס. ב-28 בספטמבר חתם דוויין וייד (משיקגו בולס) על חוזה בקליבלנד קאבלירס. ב-21 ביוני 2017 שלחה אטלנטה הוקס את דווייט הווארד ואת הבחירה ה-31 בדראפט לשארלוט הורנטס, בתמורה למיילס פלאמלי, מרקו בלינלי והבחירה ה-41 בדראפט. ב-23 ביוני שלחה לוס אנג'לס לייקרס את דיאנג'לו ראסל וטימופיי מוזגוב לברוקלין נטס, בתמורה לברוק לופז והבחירה ה-27 בדראפט (קייל קוזמה). ב-23 ביוני שלחה שיקגו בולס את ג'ימי באטלר והבחירה ה-16 בדראפט (ג'סטין פאטון) למינסוטה טימברוולבס, בתמורה לזאק לאבין, כריס דאן והבחירה השביעית בדראפט (לאורי מארקנן). ב-28 ביוני שלחה לוס אנג'לס קליפרס את כריס פול ליוסטון רוקטס, בתמורה לפטריק בוורלי, לו ויליאמס, סם דקר, מונטרז הארל, שלושה שחקנים נוספים ובחירת דראפט עתידית. ב-30 ביוני שלחה מינסוטה טימברוולבס את ריקי רוביו ליוטה ג'אז, בתמורה לבחירת דראפט עתידית. ב-6 ביולי שלחה אינדיאנה פייסרס את פול ג'ורג' לאוקלהומה סיטי ת'אנדר, בתמורה לויקטור אולדיפו ודומנטאס סאבוניס. ב-6 ביולי נערך טרייד משולש שבמסגרתו עבר דנילו גלינארי (מדנוור) ללוס אנג'לס קליפרס, בעוד הקליפרס שלחו את ג'מאל קרופורד, דיימונד סטון ובחירת סיבוב ראשון בדראפט לאטלנטה הוקס, ואטלנטה שלחה לדנוור בחירת סיבוב שני בדראפט. ב-7 ביולי שלחה דטרויט פיסטונס את מרכוס מוריס לבוסטון סלטיקס, בתמורה לאייברי בראדלי ובחירת סיבוב שני בדראפט. ב-23 באוגוסט שלחה קליבלנד קאבלירס את קיירי אירווינג לבוסטון סלטיקס, בתמורה לאייזיאה תומאס, ג'יי קראודר, אנטה ז'יז'יץ' ושתי בחירות דראפט עתידיות. ב-25 בספטמבר שלחה ניו יורק ניקס את כרמלו אנתוני לאוקלהומה סיטי ת'אנדר, בתמורה לאנס קאנטר, דאג מקדרמוט ובחירת דראפט עתידית. ב-7 בנובמבר שלחה פיניקס סאנס את אריק בלדסו למילווקי באקס, בתמורה לגרג מונרו ושתי בחירות דראפט עתידיות. ב-8 בדצמבר שלחה ברוקלין נטס את טרבור בוקר לפילדלפיה 76', בתמורה לג'אליל אוקפור, ניק סטאוסקאס ובחירת דראפט עתידית. ב-30 בינואר 2018 שלחה לוס אנג'לס קליפרס את בלייק גריפין, וילי ריד וברייס ג'ונסון לדטרויט פיסטונס, בתמורה לטוביאס האריס, אייברי בראדלי, בובאן מריאנוביץ' ושתי בחירות דראפט עתידיות. ב-1 בפברואר שלחה שיקגו בולס את ניקולה מירוטיץ' ובחירת סיבוב שני בדראפט לניו אורלינס פליקנס, בתמורה לעומר אשיק, ג'מיר נלסון, טוני אלן ובחירת סיבוב ראשון בדראפט. ב-8 בפברואר, המועד האחרון לטריידים בעונה זו, נרשמו מספר עסקאות משמעותיות: במסגרת טרייד משולש קיבלה קליבלנד קאבלירס את ג'ורג' היל מסקרמנטו קינגס ואת רודני הוד מיוטה ג'אז, בעוד סקרמנטו קיבלה את ג'ו ג'ונסון מיוטה ואת אימאן שאמפרט ובחירת סיבוב שני בדראפט מקליבלנד. יוטה קיבלה בעסקה את ג'יי קראודר ודריק רוז מקליבלנד. במסגרת טרייד משולש קיבלה דאלאס מאבריקס את דאג מקדרמוט מניו יורק ניקס ובחירת סיבוב שני בדראפט מדנוור נאגטס, בעוד דנוור קיבלה את דווין האריס מדאלאס, וניו יורק קיבלה את עמנואל מודיאיי מדנוור. קליבלנד קאבלירס שלחה את אייזיאה תומאס, צ'אנינג פריי ובחירת סיבוב ראשון בדראפט ללוס אנג'לס לייקרס, בתמורה לג'ורדן קלארקסון ולארי נאנס. קליבלנד קאבלירס שלחה את דוויין וייד למיאמי היט, בתמורה לבחירת סיבוב שני בדראפט. סוף-שבוע האולסטאר 2018 נערך בסטייפלס סנטר, אולמה הביתי של קבוצות לוס אנג'לס לייקרס ולוס אנג'לס קליפרס, בין התאריכים 16–18 בפברואר 2018. בעונה זו שונה פורמט משחק האולסטאר, כאשר לראשונה בתולדות המשחק הוא לא הפגיש בין "נבחרת המזרח" לבין "נבחרת המערב"; כמדי שנה, עשרת השחקנים הפותחים במשחק נבחרו על פי שקלול קולות של אוהדים, שחקני הליגה ופרשנים, ואת 14 השחקנים המחליפים בחרו מאמני הליגה (5 שחקני חמישייה ו-7 מחליפים מכל אזור); על פי הפורמט החדש, שני השחקנים בעלי מספר הקולות הרב ביותר לפתוח בחמישיות (אחד מהמזרח ואחד מהמערב) משמשים כ"קפטנים" של קבוצתם, ומרכיבים אותה מתוך יתר השחקנים שנבחרו להשתתף במשחק, במהלך "דראפט" בין הקפטנים שבו הם בוחרים את השחקנים לסירוגין. לברון ג'יימס (קליבלנד קאבלירס) וסטפן קרי (גולדן סטייט ווריורס) זכו במספר הקולות הרב ביותר, ובכך נבחרו לשני הקפטנים במשחק. על פי החלטת הליגה, ערכו ביניהם ג'יימס וקרי את בחירת השחקנים לקבוצותיהם באופן דיסקרטי, וב-18 בינואר פורסמו הקבוצות הסופיות, ללא פירוט של סדר בחירת השחקנים. במשחק האולסטאר עצמו ניצחה "קבוצת לברון" בתוצאה 148–145, ולברון ג'יימס זכה בתואר ה-MVP של משחק האולסטאר לאחר שקלע 29 נקודות, לקח 10 ריבאונדים ומסר 8 אסיסטים. החלפה ^- פול ג'ורג', אנדרה דראמונד, קמבה ווקר וגוראן דרגיץ' נבחרו להחליף את דמרקוס קאזינס, ג'ון וול, קריסטפס פורזינגיס וקווין לאב הפצועים ב"קבוצת לברון". משחק הכוכבים העולים ("Rising Stars Challenge") - במשחק השתתפו רוקיז ושחקנים בעונתם השנייה ב-NBA, שחולקו לשחקנים אזרחי ארצות הברית ("קבוצת ארצות הברית") ושחקנים משאר מדינות העולם ("קבוצת העולם"). במשחק ניצחה "קבוצת העולם" בתוצאה 155–124, ובפרס ה-MVP של המשחק זכה בוגדן בוגדנוביץ' שקלע 26 נקודות ומסר 6 אסיסטים. תחרות השלשות - דווין בוקר (פיניקס סאנס) זכה בתחרות לאחר שגבר בסיבוב הגמר על אריק גורדון, טוביאס האריס וקליי תומפסון. כמו כן השתתפו בתחרות בראדלי ביל, ויין אלינגטון, פול ג'ורג' וקייל לאורי. תחרות ההטבעות - דונובן מיטשל (יוטה ג'אז) זכה בתחרות לאחר שגבר בסיבוב הגמר על לארי נאנס. כמו כן השתתפו בתחרות ויקטור אולדיפו ודניס סמית'. אתגר הכישורים - ספנסר דינווידי (ברוקלין נטס) זכה בתחרות לאחר שגבר בסיבוב הגמר על לאורי מארקנן. כמו כן השתתפו בתחרות ג'ואל אמביד, אל הורפורד, אנדרה דראמונד, דונובן מיטשל, ג'מאל מארי ולו ויליאמס. MVP של העונה הסדירה – ג'יימס הארדן, יוסטון רוקטס שחקן ההגנה של העונה – רודי גובר, יוטה ג'אז רוקי השנה – בן סימונס, פילדלפיה 76' השחקן השישי של העונה – לו ויליאמס, לוס אנג'לס קליפרס השחקן המשתפר של העונה – ויקטור אולדיפו, אינדיאנה פייסרס מאמן השנה – דוויין קייסי, טורונטו ראפטורס מנהל השנה – דריל מורי, יוסטון רוקטס פרס הספורטיביות – קמבה ווקר, שארלוט הורנטס גביע האזרחות – חוסה בראה, דאלאס מאבריקס פרס השחקן הקבוצתי – ג'מאל קרופורד, מינסוטה טימברוולבס חמישיות העונה: חמישיות ההגנה: חמישיות הרוקיז: כל אחת מסדרות הפלייאוף משוחקת בשיטת הטוב משבעה משחקים; הקבוצה הראשונה אשר מנצחת ארבעה משחקים מעפילה לשלב הבא. סדר המשחקים של הסדרות הוא 2–2–1–1–1, כלומר הקבוצה בעלת הדירוג הגבוה יותר (אשר מחזיקה ב"יתרון ביתיות") מארחת את שני המשחקים הראשונים, וכן את המשחקים החמישי והשביעי, בעוד יריבתה מארחת את המשחק השלישי, הרביעי והשישי. סגל האלופה, גולדן סטייט ווריורס: קווין דוראנט, סטפן קרי, קליי תומפסון, דריימונד גרין, אנדרה איגודלה, שון ליווינגסטון, קוון לוני, ניק יאנג, דייוויד וסט, ג'בייל מגי, קווין קוק, ג'ורדן בל, זאזה פאצ'וליה, פטריק מקאו ודמיאן ג'ונס (כריס בושיי נכלל בסגל אך לא השתתף בפלייאוף). מאמן ראשי: סטיב קר. מדיה וקבצים בנושא עונת 2017/2018 ב-NBA בוויקישיתוף אתר האינטרנט הרשמי של עונת 2017/2018 ב-NBA (באנגלית) ynet ספורט, בפעם השנייה ברציפות: גולדן סטייט אלופה, באתר ynet, 9 ביוני 2018 אלעד זאבי, חגגו בבית המלך: גולדן סטייט אלופה בפעם השלישית בארבע שנים, באתר הארץ, 9 ביוני 2018 ג'יימס הארדן הוכתר כ-MVP, בן סימונס רוקי העונה, באתר וואלה, 26 ביוני 2018 מינסוטה שרדה הארכה מול דנבר ועלתה לפלייאוף. קליבלנד רביעית במזרח, באתר וואלה, 12 באפריל 2018 חוזים כפולים, באתר 2ways10days.com,‏ 26 ביוני 2017 דראפט ה-NBA‏ 2017, באתר הרשמי של ה-NBA בוסטון זכתה בלוטרי ותבחר 1 בדראפט ה-NBA, הלייקרס במקום ה-2, באתר וואלה, 17 במאי 2017 רשמית: פילדלפיה תבחר ראשונה בדראפט, באתר ערוץ הספורט, 19 ביוני 2017 מרקל פולץ נבחר 1 בדראפט, ג'ימי באטלר עובר משיקגו למינסוטה, באתר וואלה, 23 ביוני 2017 אחרי 3 משחקים: ארל ווטסון פוטר מפיניקס, באתר ערוץ הספורט, 23 באוקטובר 2017 אחרי שספסל את גאסול: פיזדייל פוטר מממפיס, באתר ערוץ הספורט, 27 בנובמבר 2017 מילווקי פיטרה את ג'ייסון קיד, באתר ערוץ הספורט, 22 בינואר 2018 כפיר חודרה, ‏האמת, אנחנו נהנינו: פול פירס עוזב את ה-NBA, באתר ONE‏, 9 במאי 2017 טיישון פרינס ישמש כעוזר ל-GM של ממפיס, באתר ערוץ הספורט, 16 באוגוסט 2017 מטא וורלד פיס מונה לעוזר מאמן סאות' ביי לייקרס, באתר הרשמי של הקבוצה, 23 באוקטובר 2017 דונלד טראמפ נגד לוואר בול, דייוויד לי הודיע על פרישה, באתר וואלה, 19 בנובמבר 2017 מאט בארנס הודיע על פרישה מכדורסל: "עשיתי את זה בדרכי שלי", באתר וואלה, 12 בדצמבר 2017 קרלוס בוזר הודיע על פרישה ממשחק, באתר bleacherreport.com,‏ 18 בדצמבר 2017 Sixteen Years, Nine Teams, One Love, באתר theplayerstribune.com,‏ 6 בפברואר 2018 בוסטון שלחה את אייברי בראדלי לדטרויט תמורת מרכוס מוריס, באתר וואלה, 7 ביולי 2017 דארן קוליסון חותם באינדיאנה פייסרס, באתר הרשמי של הקבוצה, 7 ביולי 2017 ג'יי ג'יי רדיק ואמיר ג'ונסון חותמים בפילדלפיה 76', באתר הרשמי של הקבוצה, 8 ביולי 2017 ג'ף טיג חותם במינסוטה טימברוולבס, באתר הרשמי של הקבוצה, 10 ביולי 2017 טאג' גיבסון חותם במינסוטה טימברוולבס, באתר הרשמי של הקבוצה, 10 ביולי 2017 ג'ורג' היל חותם בסקרמנטו קינגס, באתר הרשמי של הקבוצה, 10 ביולי 2017 מילוש תאודוסיץ' חותם בלוס אנג'לס קליפרס, באתר הרשמי של ה-NBA,‏ 10 ביולי 2017 קולדוול-פופ חותם בלייקרס, באתר הרשמי של הקבוצה, 13 ביולי 2017 פול מילסאפ חותם בנאגטס, באתר הרשמי של הקבוצה, 13 ביולי 2017 גורדון הייוורד חותם בסלטיקס, באתר הרשמי של הקבוצה, 14 ביולי 2017 ניו אורלינס הודיעה על החתמתו של רג'ון רונדו, באתר ONE‏, 20 ביולי 2017 קליבלנד: לברון ג'יימס מכחיש מתיחות עם אירווינג, דרק רוז סיכם לעונה, באתר וואלה, 25 ביולי 2017 דוויין וייד חתם לעונה אחת בקליבלנד, באתר וואלה, 28 בספטמבר 2017 התחנה הבאה: דווייט הווארד עבר לשארלוט, באתר ערוץ הספורט, 21 ביוני 2017 ראסל ומוזגוב יעברו לברוקלין, ברוק לופז ללייקרס, באתר וואלה, 21 ביוני 2017 כריס פול עובר מלוס אנג'לס קליפרס ליוסטון, באתר וואלה, 28 ביוני 2017 רוביו עובר בטרייד ליוטה עבור בחירת דראפט, באתר ערוץ הספורט, 1 ביולי 2017 אוקלהומה סיטי רוכשת את פול ג'ורג', באתר הרשמי של הת'אנדר, 6 ביולי 2017 לוס אנג'לס קליפרס רוכשת את דנילו גלינארי, באתר הרשמי של הקבוצה, 6 ביולי 2017 הטרייד הושלם: בוסטון תשלח לקליבלנד גם בחירת סיבוב שני ב-2020, באתר וואלה, 31 באוגוסט 2017 כרמלו אנתוני עובר לאוקלהומה סיטי תמורת קאנטר, מקדרמוט ובחירת דראפט, באתר וואלה, 23 בספטמבר 2017 אריק בלדסו יעבור למילווקי תמורת מונרו ושתי בחירות דראפט, באתר וואלה, 7 בנובמבר 2017 ג'אליל אוקפור עובר לברוקלין, טרבור בוקר לפילדלפיה, באתר וואלה, 7 בדצמבר 2017 טרייד ענק ב-NBA: בלייק גריפין יעבור מלוס אנג'לס קליפרס לדטרויט, באתר וואלה, 30 בינואר 2018 דיווח: הבולס העבירו את מירוטיץ' לפליקנס, באתר ערוץ הספורט, 1 בינואר 2018 חלון הטריידים נסגר: אייזאה תומאס עבר ללייקרס, וייד נשלח למיאמי, באתר וואלה, 8 בפברואר 2018 תוצאות ההצבעות לבחירת חמישיות משחק האולסטאר, באתר הרשמי של ה-NBA,‏ 18 בינואר 2018 אולסטאר 2018: הקבוצה של לברון ג'יימס ניצחה 145:148 את הקבוצה של סטף קרי, באתר וואלה, 19 בפברואר 2018 חגיגת האולסטאר החלה: נבחרת העולם הביסה את נבחרת ארצות הברית, באתר וואלה, 17 בפברואר 2018